ລມຕ ລົງຊີ້ນຳວຽກງານຢູ່ ວິທະຍາຄານ ສັນຕິບານ ປະຊາຊົນ ກະຊວງ ປກສ
ພົນໂທ ວິໄລ ຫຼ້າຄຳຟອງ ເລຂາທິການສູນກາງພັກ, ລັດຖະມົນຕີ ກະຊວງປ້ອງກັນຄວາມສະຫງົບ ລົງຢ້ຽມຢາມພົບປະໂອ້ລົມ ຄະນະພັກ-ຄະນະບັນຊາ ພະນັກງານຫຼັກແຫຼ່ງ, ຄູ-ອາຈານ, ພະນັກງານ-ນັກຮົບ ແລະ ນັກສຶກສາ ວິທະຍາຄານ ສັນຕິບານ ປະຊາຊົນ ກະຊວງປ້ອງກັນຄວາມສະຫງົບ. ໃນວັນທີ 13 ກັນຍາ 2019 ນີ້ ເຊິ່ງໃຫ້ກຽດຕ້ອນຮັບຢ່າງອົບອຸ່ນ
ໂດຍ ພົຈວ ປອ ວັນເຮືອງ ນັນທະຈັກ ຄະນະພັກກະຊວງ ອຳນວຍການວິທະຍາຄານ ສັນຕິບານ ປະຊາຊົນ ພ້ອມດ້ວຍຄະນະ.
ໃນໂອກາດດັ່ງກ່າວ, ພົຈວ ປອ ວັນເຮືອງ ນັນທະຈັກ ຄະນະພັກກະຊວງ ອຳນວຍການວິທະຍາຄານ ສັນຕິບານ ປະຊາຊົນ ໄດ້ລາຍງານສະພາບຂອງວິທະຍາຄານ ສັນຕິບານ ປະຊາຊົນ ໃຫ້ທ່ານລັດຖະມົນຕີ ກະຊວງປ້ອງກັນຄວາມສະຫງົບ ໄດ້ຮັບຊາບເປັນຕົ້ນ ສະພາບການນຳພາວຽກງານຕ່າງໆຂອງຄະນະພັກ, ຄະນະອຳນວຍການວິທະຍາຄານ ສັນຕິບານ ປະຊາຊົນເຊັ່ນ: ການຮຽນ-ການສອນ, ການປະຕິບັດລະບຽບວິໄນ, ການສ້າງນິຕິກຳຕ່າງໆ, ການຮັກສາສິ່ງແວດລ້ອມ, ຂໍ້ຫຍຸ້ງຍາກ, ແຜນພັດທະນາຄຸນນະພາບການສຶກສາ ແລະ ວຽກງານອື່ນໆ.
ພ້ອມທັງ ຍົກໃຫ້ເຫັນດ້ານດີ ຜົນງານ,ຜົນສຳເລັດທີ່ຄະນະພັກ,ຄະນະອຳນວຍການ, ຄູ-ອາຈານ ແລະ ນັກສຶກສາ ຍາດມາໄດ້ໃນໄລຍະຜ່ານມາ. ພ້ອມນີ້, ທ່ານລັດຖະມົນຕີ ກະຊວງປ້ອງກັນຄວາມສະຫງົບ ຍັງໄດ້ຍ້ອງຍໍຊົມເຊີຍຕໍ່ຜົນງານ ແລະ ຜົນສຳເລັດ ທີ່ຄະນະພັກ ຄະນະອຳນວຍການ, ຄູ-ອາຈານ ແລະ ພະນັກງານຫຼັກແຫຼ່ງ ວິທະຍາຄານ ສັນຕິບານ ປະຊາຊົນ ຍາດມາໄດ້.
ທ່ານລັດຖະມົນຕີ ກະຊວງປ້ອງກັນຄວາມສະຫງົບ ຍັງໄດ້ເໜັ້ນໜັກຫຼາຍວຽກງານ ໃຫ້ຄະນະພັກ-ຄະນະອຳນວຍການ, ຄູ-ອາຈານ ແລະ ນັກສຶກສາ ຕ້ອງໄດ້ສືບຕໍ່ເອົາໃຈໃສ່ ເຊິ່ງບາງເນື້ອໃນສຳຄັນ ທ່ານໄດກ່າວວ່າ: